Mexikó a világbajnokságot július 15. és 30. között tartotta volna. Miután Magyarország átvállalta a rendezést, június 30. és július 16. közötti időpontot hoztak nyilvánosságra. Később Gyárfás Tamás közölte, hogy az eseménynek még nincsen konkrét időpontja. Magyarországon július 28-tól 30-ig Formula–1-es versenyt rendeznek, július 22-től 29-ig pedig Győrben az európai ifjúsági olimpiai fesztivál lesz. Augusztus 5-től 13-ig Londonban a 2017-es atlétikai világbajnokságot tartják, így ezek az időszakok is alkalmatlanok az úszó-világbajnokság rendezésére. Gyárfás nem tartotta kizártnak, hogy kivételesen felcserélik az osztrák és a magyar Formula–1-es verseny időpontját, hogy így biztosítsanak a naptárban helyet a világbajnokságnak.